Vollerso

Vollerso () is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen.

Bi Vollerso hett von öllers ok en Deel von Giehlermöhlen mit bihöört.

 Geografie 

De Oort liggt op de Oosterholter Geest, de hier so op 20 bet 30 Meter över NHN liggt, an’n Rand na dat Düvelsmoor, dat blots so üm un bi 3 Meter över NHN liggt. Dat Water ut dat Rebeed flütt över’n Giehler Beek af. In’n Noorden liggt dat Naturschuulrebeed Springmoor.

De Naveröörd sünd Giehlermöhlen un Giehl in’n Noorden, Nee-Kuhs un Nee-Kuhstermoor in’n Noordoosten, Ahrensdörp un Giehlermoor in’n Oosten, Wallhöbenermoor un de Viehspecken in’n Süüdoosten, Friedensheim un Bornrieh in’n Süden, Wallhöben in’n Süüdwesten un Paddewisch un Steern in’n Noordwesten.

 Historie 

Vollerso kummt 1185 as Valdersha toeerst in de Oorkunnen vör.

In’n Eersten Weltkrieg sünd 22 Soldaten ut Vollerso fullen oder vermisst un in’n Tweten Weltkrieg 39.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wallhöben in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hambargen in’n Kanton Oosterholt.

De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n hüdigen Kreis Oosterholt tohoopgahn is.

De Oort weer fröher en egenstännige Gemeen, de an’n 1. April 1937 mit en Reeg annere Öörd to de ne’e Gemeen Vollerso tohoopleggt worrn is.

 Inwahnertall 

 Religion 

Vollerso is evangeelsch-luthersch präägt un höört to dat Kaspel von de Ansgar-Kark in Wallhöben. De Wallhöbener Kark is 1966 boot un 1997 egenstännige Karkengemeen worrn. Vörher hett de Oort to de Cosmae-un-Damiani-Kark in Hambargen tohöört.

För de Kathoolschen is de Hillige-Familie-Kark in Oosterholt-Scharmbeek tostännig.

 Kultur 

En Denkmaal för de Fullenen ut de twee Weltkrieg’ steiht in Vollerso an’n Karkhoff.

 Verenen 

De Schüttenvereen Vollerso is 1901 grünnt worrn.

 Weertschop un Infrastruktur 

duum|Solarpark bi Vollerso
Vollerso hett en egene freewillige Füürwehr, de an’n 11. März 1928 grünnt worrn is. Vörher harr dat al en Plichtfüürwehr geven.

Bet 2002 hett dat bi Vollerso en HAWK-Raketenstellung geven. Nadem de Stellung dichtmaakt worrn is, is dor 2011 bet 2012 en Solarpark anleggt worrn. De Anlaag mit 17.000 Module tüügt op 8 Hektar en Leistung von 4,1 MWp.

 Verkehr 

Vollerso liggt an en Siedenstraat to de Bundsstraat 74, de in’n Noordoosten över Kuhs un an Gnarrenborg langs na Bremervöör föhrt un in’n Süüdwesten över Hambargen, Oosterholt-Scharmbeek un Hu’e na Bremen-Noord. Von Vollerso löppt de Kreisstraat 35 in’n Oosten na Giehlermoor un de K 19 in’n Süüdoosten över Wallhöbenermoor un Viehspecken na Oostersood an de Landsstraat 165.

De Opfohrt 16 Bremen-Noord op de Autobahn 27/270 liggt so 25 Kilometer in’n Süüdwesten von Vollerso.

De nächste Bahnhoff is so bi teihn Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben.

 Scholen 

De Kinner gaht op de Kirsten-Boie-Grundschool in Wallhöben. Fröher harr de Oort ok en egen Volksschool.

 Footnoten 

Kategorie:Oort
Kategorie:Landkreis Oosterholt